ΓΡΑΠΤΗ ΕΡΩΤΗΣΗ E-2796/99

υποβολή: Daniel Varela Suanzes-Carpegna (PPE-DE) προς την Επιτροπή

(18 Ιανουαρίου 2000)

Θέμα: Η βιομηχανία κονσερβοποίησης και η συμβολή της στην ευρωπαϊκή πολιτική χορήγησης ενισχύσεων στον τομέα διατροφής

Στην σύνοδο ολομέλειας του Ιουνίου 1998 της προηγούμενης κοινοβουλευτικής θητείας, το Ευρωπαϊκό Κοινοβούλιο εξέτασε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την ιχθυοκαλλιέργεια στην Ευρωπαϊκή Ένωση (έγγρ. Α4-0137/98)(1), στα συμπεράσματα της οποίας το Ευρωπαϊκό Κοινοβούλιο ζητούσε από την Ευρωπαϊκή Επιτροπή, λαμβάνονταςπόψη ότι τα κονσερβοποιημένα προϊόντα διατηρούν τις θρεπτικές ιδιότητες των τροφίμων και ότι διατηρούνται άριστα και μεταφέρονται εύκολα, να προωθήσει τη διοχέτευση κοινοτικών κονσερβών στο πλαίσιο της ανθρωπιστικής και επισιτιστικής βοήθειας προς τις χώρες που αντιμετωπίζουν σχετικές ανάγκες.

1. Θα μπορούσε η Επιτροπή να παράσχει πληροφορίες ως προς τις ενέργειες που έχουν αναληφθεί μετά την έγκριση της εν λόγω έκθεσης ούτως ώστε ναλοποιηθούν τα αιτήματα του Κοινοβουλίου;

2. Θα μπορούσε η Επιτροπή να αναφέρει το συνολικό ύψος των χρηματοδοτικών πόρων που έχουν διατεθεί γενικότερα για την ανθρωπιστική βοήθεια της ΕΕ κατά τα τελευταία 5 χρόνια, και ειδικότερα, εκείνων που χορηγήθηκαν για την επισιτιστική βοήθεια, αναφέροντας τις ποσότητες και την αναλογία του εν λόγω συνολικού ποσού της επισιτιστικής βοήθειας που αντιπροσωπεύουν οι ευρωπαϊκές κονσέρβες, αναφέροντας επίσης τα προϊόντα και την προέλευση των εν λόγω κονσερβών ανά κράτος μέλος;

3. Θα μπορούσε η Επιτροπή να παράσχει πληροφορίες ως προς τον τύπο των προϊόντων που καλύπτουν την συνολική επισιτιστική βοήθεια της ΕΕ και την αναλογία κάθε προϊόντος καθώς και ως προς τη διανομή τους μέσω τρίτων χωρών;

(1) ΕΕ C 210 της 7.6.1998, σελ. 295.

Απάντηση του κ. Nielson εξ ονόματος της Επιτροπής

(13 Απριλίου 2000)

Κατέφαρμογήν του κανονισμού αριθ. 1292/96 του Συμβουλίου της 27ης Ιουνίου 1996 σχετικά με την πολιτική και τη διαχείριση της επισιτιστικής βοήθειας και των ειδικών ενεργειώνποστήριξης της επισιτιστικής ασφάλειας(1) και του κώδικα δεοντολογίας της επισιτιστικής βοήθειας που έχει συμφωνηθεί με τα κράτη μέλη, η χορήγηση της επισιτιστικής βοήθειας πραγματοποιείται βάσει ειδικής ανάλυσης των αναγκών και, κυρίως, σε συνάρτηση με τις στρατηγικές επισιτιστικής ασφάλειας που καθορίζονται στις δικαιούχες χώρες. Λαμβάνεται επίσηςπόψη η τήρηση των τοπικών συνηθειών και των συστημάτων εθνικής παραγωγής.

Στο πλαίσιο αυτό, η Επιτροπή ευνοεί τις τοπικές και τριγωνικές αγορές (αγορές στις αναπτυσσόμενες χώρες εκτός της δικαιούχου χώρας) και οι αγορές αυτές αντιπροσωπεύουν, κατά μέσον όρο, το 40 % του συνόλου των αγορών που πραγματοποιούνται ενώ το κύριο τμήμα αποτελείται από σιτηρά (ρύζι, αραβόσιτος, κεχρί) και όσπρια.

Έχει διαβιβασθεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου έγγραφο το οποίο παρουσιάζει το σύνολο της αξίας των χορηγήσεων προϊόντων διατροφής από το 1993 μέχρι το 1999.

Η Επιτροπή λαμβάνειπόψη της, κατά το δυνατό, την αποστολή προϊόντωνπό τη μορφή κονσερβών, κυρίως με βάση το ψάρι, στο πλαίσιο της επισιτιστικής βοήθειας. Ωστόσο, το αίτημα των δικαιούχων ευνοεί τα νωπά προϊόντα.

Ένα άλλο έγγραφο που παρουσιάζει τις ποσότητες των κονσερβών σκουμπριών και σαρδέλων που χορηγήθηκαν τα τελευταία χρόνια καθώς και τις χώρες προέλευσης, έχει επίσης αποσταλεί στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Όσον αφορά την Υπηρεσία για την ανθρωπιστική βοήθεια της Ευρωπαϊκής Κοινότητας (ECHO), αυτή είναι κυρίως επιφορτισμένη με την παροχή της βοήθειας έκτακτης ανάγκης. Κατά τα τελευταία πέντε χρόνια η Επιτροπή έχει χορηγήσει τις ακόλουθες πιστώσεις στην κοινοτική ανθρωπιστική πολιτική: 1995: 692,1 εκατ. ευρώ, 1996: 656,7 εκατ. ευρώ, 1997: 441,6 εκατ. ευρώ, 1998: 517,7 εκατ. ευρώ και 1999: 812,9 εκατ. ευρώ. ΣΥΝΟΛΟ 1995-1999: 3121 εκατ. ευρώ.

Οι δικαιούχες χώρες περιλαμβάνονται στο έγγραφο που έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου.

Η ΕCHO ενεργεί μέσω μη κυβερνητικών και διεθνών οργανισμών. Όσον αφορά την αγορά προϊόντων, η ανθρωπιστική οργάνωση σύμφωνα με το άρθρο 16, παράγραφος 4 της σύμβασης πλαισίου εταιρικής σχέσης πρέπει κατά προτίμηση να κάνει τις παραγγελίες της στην χώρα που πραγματοποιείται η ενέργεια ή στις χώρες της περιοχής. Ο τρόπος αυτός επιτρέπει την παροχή επισιτιστικής βοήθειας στην ελάχιστη τιμή επιτρέπει επίσης την μεγαλύτερη αντιστοιχία μεταξύ των προϊόντων που παρέχονται και των επισιτιστικών συνηθειών των δικαιούχων. Πράγματι, διευκρινίζεται επίσης στο εδάφιο 2 του ίδιου άρθρου ότι η ανθρωπιστική οργάνωση λαμβάνει όλα τα αναγκαία μέτρα για να εξασφαλίσει ότι τα προϊόντα είναι εκείνα που ανταποκρίνονται καλύτερα στις τοπικές ανάγκες και συνήθειες.

Τα προϊόντα διατροφής που παρέχονται είναι συχνά σιτηρά (σίτος, αραβόσιτος), λάδι, ρύζι και όσπρια. Οι κονσέρβες ψαριού κατέχουν τελείως περιθωριακή θέση στο πλαίσιο της επισιτιστικής βοήθειας που παρέχει η ECHO.

(1) ΕΕ L 166 της 5.7.1996.